Brevdato: 10-11-2023

Sagsnr. 2023 - 20254

Akt id. 23506828

P. O. Box 1037

3900 Nuuk

Tel. (+299) 34 50 00

Fax (+299) 34 63 50

E-mail: oed@nanoq.gl

www.naalakkersuisut.gl

|  |
| --- |
| **Høringsparter, jf. høringslisten**  |

**Høring over 5 bekendtgørelser – opfølgning på forårets lovgivning på det finansielle område**

Vedlagt er udkast til 5 bekendtgørelser, som alle følger op på opdateringen af lov for Grønland om kapitalkrav og tilsynsmæssige krav for kreditinstitutter og investerings­selskaber. Lovændringen var en del af en finansiel lovpakke, som blev vedtaget på forårssamlingen 2023 (EM 2023/41).

De 5 bekendtgørelsesudkast udmønter og konkretiserer lovændringen fra foråret. Alle 5 udkast til bekendtgørelse er tilpasset grønlandske forhold, og sendes hermed samlet i høring. Det drejer sig om følgende udkast:

* Bekendtgørelse for Grønland om kapital til opfyldelse af det individuelle solvenstillæg for pengeinstitutter og realkreditinstitutter (**ny**)
* Revideret bekendtgørelse for Grønland om opgørelse af den virksomhedsspecifikke kontracykliske buffersats, de maksimale udlodningsbeløb og indholdet af en kapitalbevaringsplan for visse finansielle virksomheder.
* Revideret bekendtgørelse for Grønland om opgørelse af risikoeksponeringer, kapitalgrundlag og solvensbehov.
* Bekendtgørelse for Grønland om opgørelse af systemisk buffer (**ny**).
* Revideret bekendtgørelse for Grønland om ledelse og styring af pengeinstitutter m.fl.

Nedenfor er hovedlinjerne i indholdet af bekendtgørelserne beskrevet kort.

**Bekendtgørelse for Grønland om kapital til opfyldelse af det individuelle solvenstillæg for pengeinstitutter og realkreditinstitutter**

Bekendtgørelsen er ny og fastsætter den fordeling af kapital, som virksomhederne minimum skal bruge til opfyldelse af det individuelle solvenstillæg. Dette skal sikre, at institutterne opfylder det individuelle solvensbehov med kapital af tilstrækkelig høj kvalitet. Derudover specificerer bekendtgørelsen, at Finanstilsynet kan påbyde en virksomhed at opfylde det individuelle solvenstillæg med en højere andel af egentlig kernekapital eller kernekapital (hybrid kernekapital sammenlagt med egentlig kernekapital).

Bekendtgørelsen er en direktivnær implementering af CRD V (*Capital Requirements Directive V* – kapitalkravsdirektiv nr. 5). CRD V følger op på de tidligere forbedringer af bankernes risikostyring og tilsynet hermed, som fulgte i kølvandet på den finansielle krise.

**Revideret bekendtgørelse for Grønland om opgørelse af den virksomhedsspecifikke kontracykliske buffersats, de maksimale udlodningsbeløb og indholdet af en kapitalbevaringsplan for visse finansielle virksomheder**

Bekendtgørelse for Grønland om opgørelse af den virksomhedsspecifikke kontracykliske buffersats, de maksimale udlodningsbeløb og indholdet af en kapitalbevaringsplan for visse finansielle virksomheder specificerer, hvordan den virksomhedsspecifikke kontracykliske buffersats skal opgøres. Desuden specificerer bekendtgørelsen, hvordan virksomhederne skal beregne deres maksimale udlodningsbeløb og indholdet af en kapitalbevaringsplan for virksomheder, der ikke opfylder det kombinerede kapitalbufferkrav. Formålet med ændringerne til bekendtgørelsen er at implementere dele af direktiv (EU) 2019/876 (CRD V) for Grønland, som nævnt ovenfor.

Med ændringerne af bekendtgørelsen indføres bl.a. en mere forsigtig opgørelse af det maksimale udlodningsbeløb, som dermed bliver konsistent med CRD V og den tilgang, der har været anvendt i langt de fleste europæiske lande. Desuden indføres et gearingsrelateret maksimalt udlodningsbeløb, der dog kun gælder for globale systemisk vigtige finansielle institutter. Ændringen sikrer en korrekt implementering af CRD V, men er ikke aktuel for Grønland, da ingen grønlandske virksomheder er globale systemisk vigtige finansielle institutter.

Den gældende bekendtgørelse er bekendtgørelse nr. 264 af 14. marts 2017 for Grønland om opgørelse af det kombinerede kapitalbufferkrav, opgørelse af det maksimale udlodningsbeløb og indholdet af en kapitalbevaringsplan for visse finansielle virksomheder.

**Revideret bekendtgørelse for Grønland om opgørelse af risikoeksponeringer, kapitalgrundlag og solvensbehov**

Bekendtgørelsen om opgørelse af risikoeksponeringer, kapitalgrundlag og solvensbehov fastsætter nærmere regler for, hvordan virksomhederne skal opgøre deres risikoeksponeringer, kapitalgrundlag og solvensbehov.

Formålet med ændringerne til bekendtgørelsen er primært at implementere dele af direktiv (EU) 2019/876 (CRD V), som nævnt ovenfor. Ændringerne i bekendtgørelsen er direktivnære. I bekendtgørelsen hæves bl.a. tærsklen ift. effekten på kernekapitalen ved rentechok, hvor virksomhederne skal være særligt opmærksomme på renterisici uden for handelsbeholdning.

Den gældende bekendtgørelse er bekendtgørelse nr. 262 af 14. marts 2017 for Grønland om opgørelse af risikoeksponeringer, kapitalgrundlag og solvensbehov.

**Bekendtgørelse for Grønland om opgørelse af systemisk buffer**

Bekendtgørelsen er en nyudstedelse og implementerer dele af direktiv (EU) 2019/876 (CRD V), som nævnt ovenfor.

Formålet med bekendtgørelsen er at specificere, hvilke eksponeringer erhvervsministeren kan fastsætte en systemisk buffersats for, og hvordan virksomheden skal opgøre sin systemiske buffersats. Desuden specificerer bekendtgørelsen, at erhvervsministeren kan fastsætte en eller flere systemiske buffersatser, og at virksomheden skal offentliggøre sin systemiske buffersats. Den systemiske buffer skal forebygge og begrænse langsigtede systemiske risici.

**Revideret bekendtgørelse for Grønland om ledelse og styring af pengeinstitutter m.fl.**

I forhold til den gældende grønlandske ledelsesbekendtgørelse foretages en række ændringer på følgende områder (:

1. Bestyrelsens og direktionens ansvar og opgaver – bl.a. indføres en særskilt pligt for bestyrelsen henholdsvis direktionen i SIFI’er[[1]](#footnote-1) til at inddrage hensynet til opretholdelsen af en stabil finansiel sektor ved vurderingen af, hvilke foranstaltninger inden for risikostyringsområdet, der er tilstrækkelige til at sikre, at SIFIet drives betryggende, samt at bestemmelser om risikostyring overholdes.

2. Funktionsadskillelse – bl.a. indføres krav om forebyggelse og håndtering af interessekonflikter.

3. Compliancefunktionen og risikostyringsfunktionen – bl.a. indføres krav om adgang til regelmæssig uddannelse, samt at den complianceansvarlige og den risikoansvarlige indgår i udviklingen og godkendelsen af nye tjenesteydelser og produkter.

4. Skærpede krav til SIFI’er – bl.a. foretages ændringer vedrørende god selskabsledelse i SIFI’er.

5. Kreditrisiko – bl.a. foretages ændringer af styring af misligholdte eksponeringer og eksponeringer med kreditlempelse samt krav om retningslinjer for risici i virksomhedernes politikker.

6. Markedsrisikoområdet – bl.a. indføres krav om funktionsadskillelse på markedsrisikoområdet og proportionalitetsprincippet udmøntes.

7. Operationelle risici – bl.a. indføres bestemmelser om modelrisiko samt regler for bestyrelsens og direktionens arbejde vedrørende fastsættelse af politik for operationel risiko.

8. Likviditetsrisici – lovkrav indarbejdes om LCR (*Liquidity Coverage Ration*) og NSFR (*Net Stable Funding Ratio*).

9. It-strategi, it-risikostyringspolitik og it-sikkerhedspolitik – områderne inkluderes i bilaget til bekendtgørelsen.

10. Gearingsrisiko – bl.a. udarbejdes en politik for risiko for overdreven gearing og bagatelgrænse for virksomheder med en gearingsgrad over 10 pct. afskaffes.

11. Generelle ændringer – bl.a. indsættes bestemmelser baseret på Finanstilsynets erfaring fra det løbende tilsyn med virksomhederne.

Frist for afgivelse af høringssvar er den 6. december 2023.

Høringssvar til samtlige udkast til bekendtgørelser/reviderede bekendtgørelser bedes sendt til ESLA@ftnet.dk med OED@nanoq.gl på CC: eller pr. post til Finanstilsynet, Strandgade 29, 1401 København K, Att.: Esben Holtt Langlet.

Det tilstræbes, at bekendtgørelserne/de reviderede bekendtgørelser træder i kraft den 1. februar 2024.

Inussiarnersumik inuulluaqqusillunga

Med venlig hilsen

Morten W. Selvejer

**Høringsliste**

**Emne:** 5 bekendtgørelser, som alle følger op på opdateringen af lov for Grønland om kapitalkrav og tilsynsmæssige krav for kreditinstitutter og investerings­selskaber.

**Udsendelsesdato:** 10. november 2023.

**Høringsfrist:** 6. december 2023.

|  |  |
| --- | --- |
| **Høringspart**  | **E-mail** |
| Formandens Departement | govsec@nanoq.gl  |
| Departementet for Erhverv, Handel, Råstoffer, Justitsområdet og Ligestilling | asn@nanoq.gl  |
| GrønlandsBANKEN | banken@banken.gl  |
| BankNordik | nuuk@banknordik.gl  |
| SIK | sik@sik.gl  |
| GE, Grønlands Erhverv | ga@ga.gl  |
| Grønlands Revision | info@revisor.gl  |
| BDO | nuuk@bdo.dk  |
| PWC Grønland | ove.lykke.hindhede@pwc.comchristian.stenberg.munkholt@pwc.com |
| SISA | sisa@sisa.gl  |
| NUSUKA | nusuka@greennet.gl  |
| Avannaata Kommunia | avannaata@avannaata.gl  |
| Kommuneqarfik Sermersooq | kommuneqarfik@sermersooq.gl  |
| Kommune Qeqertalik | qeqertalik@qeqertalik.gl  |
| Qeqqata Kommunia | qeqqata@qeqqata.gl  |
| Kommune Kujalleq | kommune@kujalleq.gl  |

1. Står for systemisk vigtige finansielle institutter. I Grønland er det GrønlandsBANKEN. [↑](#footnote-ref-1)